ارس تهلیں چون بنتیں ایر برگ
تیراں ژندّیں جونے کپتہ بےسَرگ
کهر ءِ آماچیں بهاریں میتگے
کے گوش ایت کہ ساه سستہ بےگِرگ
دهر ءِ دیم ءَ بوتّہ میلانک دتّکے
جزم بہ بہ ات هچّی نہ رستہ بےسُرگ
الّم ءَ جُمّب ایت زُلم ءِ بادگیر
چو گُد ءَ روسوچیں منتہ بس دْرگ
ترندیں تیلانکے پہ کار انت کنگراں
سرگر اِت کوه ءُ تلاراں سرگرگ
دلّڑی ئیں چو کُچکّ ءَ دْمب جن اَنت
چرپیں چانیگ ءُ دپارے سُرسُرگ
لجّ ءُ ننگ ءِ کت وتی باپار ایشاں
گهتر انت کہ ڈمبرات انت ڈمبرگ
آجوئی ءِ بام شهم ایت الّم ءَ
سنگر ایت کانیگ لڑدیں سنگرگ
دل تپرکہ هچ مہ بیت بیلاں منی
میزّر ایت ماتیں وتن تئی میزّرگ
عزیزتگرانی